Γρήγορο και light τσίζκεϊκ σε ποτήρι με φρούτα του δάσους
Θέλετε ένα γρήγορο γλυκό που δεν έχει πολλές θερμίδες; Φτιάξτε αυτό το ατομικό τσίζκεϊκ σε ποτήρι, με φρούτα του δάσους και μια light κρέμα τυριού!
300 γρ. φρέσκα ή κατεψυγμένα βατόμουρα (σε ορισμένα μεγάλα σούπερ μάρκετ) ή βύσσινα από κονσέρβα (χωρίς ζάχαρη) + λίγα ακόμη για γαρνίρισμα, 1 κουτ. σούπας ζάχαρη, 6 σαβουαγιάρ, κομμένα το καθένα στα τρία, 200 γρ. τυρί ρικότα ή light τυρί κρέμα, 150 γρ. επιδόρπιο γιαουρτιού με γεύση βανίλια, χαμηλών λιπαρών, 50 γρ. φρέσκα ή κατεψυγμένα βατόμουρα, μούρα ή άλλα φρούτα του δάσους, 40 γρ. λευκή σοκολάτα
Για να φτιάξουμε το γρήγορο και light τσίζκεϊκ με φρούτα του δάσους, ξεκινάμε βάζοντας σε ένα μικρό κατσαρόλι τα φρούτα (300 γρ.) και τη ζάχαρη.Το βάζουμε σε χαμηλή φωτιά για 2-3 λεπτά ή μέχρι να λιώσει η ζάχαρη. Αποσύρουμε από τη φωτιά.Βουτάμε τα σαβουαγιάρ στο ελαφρύ σιρόπι των φρούτων και τα μοιράζουμε σε 4 μικρά ποτήρια. Μοιράζουμε από πάνω και τα φρούτα με το σιρόπι τους.Σε ένα μπολ ανακατεύουμε με μια σπάτουλα το τυρί με το γιαούρτι μέχρι να ενωθούν. Μοιράζουμε το μείγμα στα ποτήρια, γαρνίρουμε με τα υπόλοιπα φρουτάκια και ψιλοτρίβουμε από πάνω τη λευκή σοκολάτα.
Βατόμουρα,Γιαούρτι,Τυρί,Light